**Vreau**

*Cârdei V. Mariana*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Vreau!

Să trăiesc ce-mi este dat,

să mă iubească un bărbat,

să fiu din nou îndrăgostită

și să tresar, când sunt dorită.

M-am săturat de toţi acei

ce vor să fie iubiţi ei.

Să tot ascult la nesfârşit

ce-au fost, pe cine au iubit.

S-ascult întruna lamentări,

să mi se pună întrebări;

nu-i sunt nimănui datoare,

este locul meu sub soare!

Ce a fost, s-a terminat!

să-mplinim ce ne-o fi dat…

Avem dreptul să trăim,

să sperăm şi să iubim.

De ce să fim sacrificaţi,

să ne simţim vinovaţi?

Viaţa-i, pentru fiecare,

darul primit la născare.

Fiecare îşi urmează

un singur drum - visul lui,

care-l poartă-n alte sfere

şi-n abisul timpului.

Vreau, în zi de sărbătoare,

să-i primesc surâzătoare,

cu plăcere, drăgăstoasă,

pe cei dragi, la mine-n casă!